U-I-320/06
Datum: 2008-07-03T00:00:00.000+02:00
ecli: ECLI:SI:USRS:2008:U.I.320.06
vrsta: zakon
zadeva: ocena ustavnosti in zakonitosti predpisov in drugih splošnih aktov
objavljeno: Neobjavljeno | 03.07.2008
dokument: US28206
akt: Zakon o ugotavljanju katastrskega dohodka (Uradni list RS, št. 25/05 – ur. p. b.) (ZKUD), 5. al. 3. a čl. 
Zakon o dohodnini (Uradni list RS, št. 59/06 – ur. p. b.) (ZDoh), 45. b čl. in 5. tč. 2. odst. 57. čl.
resitev: zavrženje
izrek: Pobuda za začetek postopka za oceno ustavnosti pete alineje 3.a člena Zakona o ugotavljanju katastrskega dohodka (Uradni list RS, št. 25/05 – ur. p. b.) ter 45.b člena in 5. točke drugega odstavka 57. člena Zakona o dohodnini (Uradni list RS, št. 59/06 – ur. p. b.) se zavrže.
stavek: Ustavno sodišče ni pristojno za presojo medsebojne skladnosti dveh zakonov.
odlocitev: sklep
geslo: 1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
1.5.51.1.27.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Nepristojnost za presojo - Skladnosti dveh zakonov/predpisov.
podlaga: Člen 25.3, Zakon o Ustavnem sodišču [ZUstS]
vlagatelj: Bruno Podveršič, Dobrova v Brdih in drugi
datum_vloge: 2006-07-02T22:00:00.000Z
datum_odlocitve: 2008-07-02T22:00:00.000Z

# U-I-320/06-6

# 3. 7. 2008

## SKLEP

Ustavno sodišče je v postopku za preizkus pobude Bruna Podveršiča, Dobrova v Brdih, in drugih, ki jih zastopa Odvetniška družba Gorjan-Devetak, o. p., Nova Gorica, na seji 3. julija 2008

### sklenilo:

**Pobuda za začetek postopka za oceno ustavnosti pete alineje 3.a člena Zakona o ugotavljanju katastrskega dohodka (Uradni list RS, št. 25/05 – ur. p. b.) ter 45.b člena in 5. točke drugega odstavka 57. člena Zakona o dohodnini (Uradni list RS, št. 59/06 – ur. p. b.) se zavrže.**

## OBRAZLOŽITEV

Pobudniki navajajo, da so zavezanci za plačilo davka od dohodkov, ki jih dosežejo z opravljanjem dejavnosti proizvodnje oljčnega olja iz lastnega pridelka oljk. Ker Zakon o zemljiškem katastru (Uradni list SRS, št. 16/74 in nasl. – v nadaljevanju ZZKat) olivnih nasadov ne opredeljuje kot posebno katastrsko kulturo, pobudniki menijo, da je Zakon o ugotavljanju katastrskega dohodka (v nadaljevanju ZKUD) s tem, ko je določil, da se dohodek od rastlinskih pridelkov ugotavlja tudi od olivnih nasadov, prišel v neskladje z določbami ZZKat. Zaradi navedenega naj bi bil v neskladju z ZZKat tudi Zakon o dohodnini (v nadaljevanju ZDoh-1), katerega predmet obdavčitve so tudi dohodki, ustvarjeni s pridelavo oljčnega olja. Ker ZDoh-1 oljčne nasade uvršča med plantažne sadovnjake, ZKUD pa govori le o olivnih nasadih, pobudniki menijo, da so v medsebojnem neskladju tudi izpodbijane določbe ZKUD in ZDoh-1.

Ustavno sodišče po 160. členu Ustave ni pristojno odločati o medsebojni skladnosti zakonov, če morebitna neskladnost med njimi ni taka, da pomeni kršitev 2. člena Ustave. Takšnih kršitev pobudniki ne zatrjujejo. Ker medsebojna skladnost zakonskih določb sama po sebi ni stvar presoje Ustavnega sodišča, je bilo treba pobudo zavreči.

Ustavno sodišče je sprejelo ta sklep na podlagi tretjega odstavka 25. člena Zakona o Ustavnem sodišču (Uradni list RS, št. 64/07 – ur. p. b. – ZUstS) v sestavi: predsednik Jože Tratnik ter sodnici in sodniki mag. Marta Klampfer, mag. Miroslav Mozetič, dr. Ernest Petrič, Jasna Pogačar, dr. Ciril Ribičič in Jan Zobec. Sklep je sprejelo soglasno.

Jože Tratnik

Predsednik